b'\n_START_ARTICLE_\nLascars\n_START_SECTION_\nJuoni\n_START_PARAGRAPH_\nSarja kertoo erilaisista kaupunkinuorista, joiden el\xc3\xa4m\xc3\xa4st\xc3\xa4 ei ongelmia eik\xc3\xa4 noloja tilanteita puutu. Sarjan jokaisessa jaksossa ovat aina eri henkil\xc3\xb6t, eik\xc3\xa4 kukaan esiinny kahdesti sarjassa. Sarjassa esiintyy p\xc3\xa4ihteiden ja alkoholin k\xc3\xa4ytt\xc3\xb6\xc3\xa4 ja joskus my\xc3\xb6s ep\xc3\xa4suoraa seksi\xc3\xa4. Sarja sis\xc3\xa4lt\xc3\xa4\xc3\xa4 aikuisille suunnattua huumoria.\n_START_SECTION_\nVuoden 2009 elokuva\n_START_PARAGRAPH_\nSarjaan perustuva elokuva Lascars- le film (tunnetaan my\xc3\xb6s lis\xc3\xa4nimell\xc3\xa4 Pas de vacances pour vrais gars eli ep\xc3\xa4virallisesti k\xc3\xa4\xc3\xa4nnettyn\xc3\xa4 ei lomaa koville tyypeille ) sai Ranskan ensi-iltansa 15. kes\xc3\xa4kuuta 2009. Elokuva on esitetty vain Ranskassa. Elokuvan ovat ohjanneet Emmanuel Klotz ja Albert Pereia-Lazaro. Elokuva sis\xc3\xa4lt\xc3\xa4\xc3\xa4 mustaa huumoria, mutta my\xc3\xb6s p\xc3\xa4ihteit\xc3\xa4, rikollisuutta ja ep\xc3\xa4suoraa seksi\xc3\xa4._NEWLINE_Elokuvassa esiintyy hahmoja, joista osa on esiintynyt my\xc3\xb6s alkuper\xc3\xa4isess\xc3\xa4 sarjassa.\n_START_SECTION_\nLascars-elokuva\n_START_PARAGRAPH_\nKaverukset Tony Merguez ja Jose Frelate ovat ker\xc3\xa4nneet paljon rahaa p\xc3\xa4\xc3\xa4st\xc3\xa4kseen lomalle Santa Ricoon. Asiat saavat uuden k\xc3\xa4\xc3\xa4nteen, kun he ostavat vahingossa v\xc3\xa4\xc3\xa4r\xc3\xa4t liput, eik\xc3\xa4 "v\xc3\xa4\xc3\xa4ri\xc3\xa4" lippuja huolittu en\xc3\xa4\xc3\xa4 takaisin, joten Tony ja Jos\xc3\xa9 joutuvat ker\xc3\xa4\xc3\xa4m\xc3\xa4\xc3\xa4n matkarahansa uudelleen. Jos\xc3\xa9 hankkiutuu rakentamaan saunaa kuuluisalle lakimiehelle, jonka tytt\xc3\xa4reen Cl\xc3\xa9menceen, h\xc3\xa4n rakastuu. Tony taas ryhtyy myym\xc3\xa4\xc3\xa4n tuhat kiloa kannabista ja ellei h\xc3\xa4n tuo viikossa siit\xc3\xa4 ansaittuja rahoja kivikovalle gangsterille Zoranille, seuraa hankaluuksia. Ongelmia aiheuttaa Tonyn poliisitytt\xc3\xb6yst\xc3\xa4v\xc3\xa4 Manuella,joka aggressiivisuutensa takia pit\xc3\xa4\xc3\xa4 Tonya tossun alla. Jos\xc3\xa9n rauhaa taas h\xc3\xa4iritsee yli-innokas videokuvaaja Momo. Elokuvassa n\xc3\xa4hd\xc3\xa4\xc3\xa4n my\xc3\xb6s kaksimielinen kaksikko Sammy ja Narbe, jotka ovat menossa Santa Ricoon seuraamaan kuuluisia aikuisviihde-elokuvien ohjaajia.'